《我出城闉》
明代·李梦阳

我出城闉，浩浩其流。我车我马，登彼方舟。昔也长薄，乃今舟之。

登登波涂，昔也畴之。呜呼苍天，雨无其极。淤我良田，浥我稼穑。

卖牛买船，卖锄买楫。夕之朝之，济有深涉。彼负者子，涉寒号咷。

彼辈者子，陷泥中涛。彼车者子，马颤濡毛。彼往来者谁子，冠盖而游遨。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。